2002.

2002. (MMII) je uobičajena godina koja je počela u utorak po gregorijanskom kalendaru, 2002. godina nove ere i Anno Domini (AD), 2. godina 3. milenija i 21. stoljeća, i treća godina 2000-tih.

 Događaji 
 Januar
 1. januar – Uvođenje nove valute eura u papirnatim novčanicama i kovanicama u državama Austriji, Belgiji, Finskoj, Francuskoj, Grčkoj, Irskoj, Italiji, Luksemburgu, Holandiji, Njemačkoj, Portugalu i Španiji.
 Februar 
 8. do 24. februara – Održane su Zimske olimpijske igre u Salt Lake Cityju.
 12. februar – U Haagu je započelo suđenje Slobodanu Miloševiću.
 21. februar – Američki predsjednik George W. Bush doputovao je u zvaničnu posetu Kini. To je prva posjeta jednog američkog predsjednika Kini poslije 30 godina. Richard Nixon je posljednji američki predsednik koji je bio u zvaničnoj posjeti Kini, koja je označila prekid neprijateljstva dvije države.
 Mart 
 14. mart – U Beogradu potpisan sporazum o preurijeđenju odnosa izmjeđu Srbije i Crne Gore. Sporazum, koji je početkom sljedeće godine rezultirao ukidanjem Savezne Republike Jugoslavije, potpisali tadašnji predsjednik SRJ Vojislav Koštunica, visoki predstavnik Evropske unije Havijer Solana, predsjednik Crne Gore Milo Đukanović, premijer Crne Gore Filip Vujanović i premijer Srbije Zoran Đinđić.
 April 
 1. april – Holandija postala prva zemlja na svijetu koja je legalizirala eutanaziju.
 Trupe Multinacionalne divizije Sjever (MNDN) u sastavu Sfora, u porodičnoj kući u selu Repovac kod Bratunca, uhapsile bosanskog Srbina i optuženika za ratne zločine Momira Nikolića, pomoćnika komadanta Bratunačke brigade vojske bosanskih Srba za bezbjednosne poslove.
 Biro Vlade Republike Srpske za odnose s ICTY saopćio da niko od lica iz RS sa javnih optužnica tog suda više ne može dobiti garancije Vlade RS za odbranu sa slobode, jer je istekao jednomjesečni rok koji je Vlada odredila za dobrovoljnu predaju.
 Vlada SR Jugoslavije jednoglasno podržala odluku Vlade Srbije da se u saradnji s ICTY direktno primijeni Statut tog suda.
 Američki državni sekretar Kolin Pauel na neodređeno vrijeme odgodio odluku o deblokadi američke pomoći Srbiji i Crnoj Gori.
 U Crnoj Gori prestao funkcionirati dvovalutni sistem, a euro postao jedino sredstvo plaćanja.
 Kriza tajnih službi u Hrvatskoj: svu dokumentaciju Ureda za nacionalnu sigurnost dotadašnji direktor Tomislav Karamarko predao Hrvatskom državnom arhivu, uz objašnjenje da je nije imao nikom drugom predati.
 Izrael odlučio u potpunosti izolirati palestinskog lidera Jasera Arafata, koga izraelska vojska drži pod opsadom u njegovom sjedištu u Ramalahu
 2. april - Načelnici općina s hrvatskom većinom u Hercegovačko-neretvanskom kantonu podnijele krivične prijave protiv kantonalnog ministra finansija Alije Tipure i pomoćnika direktora Trezora HNK Ahmeta Bebanića zbog zloupotrebe položaja.
 Bivši premijer Kosova i bivši vioki funkcioner Demokratskog saveza Kosova (DSK) Bujar Bukoši osnovao Novu partiju Kosova (NPK).
 Izraelski premijer Ariel Šaron izjavio da će dopustiti palestinskom lideru Jaseru Arafatu napuštanje njegovog štaba u Ramallahu jedino ako je "riječ o karti u jednom pravcu".
 3. april – Tužilaštvo ICTY, zbog nedostatka dokaza, zatražilo povlačenje optužnice protiv bosanskog Srbina Nenada Banovića, kojeg je teretilo za zločine počinjene u logorima prijedorskog područja počinjene tokom 1992. godine.
 Palestinski lider Jaser Arafat odbio ponudu izraelskog premijera Ariela Šarona da napusti palestinski teritorij u jednom pravcu.
 4. april – Visoki predstavnik u BiH Wolfgang Petritsch donio odluku kojom se, u očekivanju provođenja reforme pravosudnog sistema, obustavljaju sva imenovanja sudija i tužilaca u BiH.
 Javno preduzeće BH Pošta promoviralo markicu sa likom Davorina Popovića, preminulog pjevača sarajevske grupe "Indexi", koji je postao prvi muzičar u BiH čiji se lik našao na poštanskoj markici.
 U Tuzli upriličeno svečano davanje imena košarkaša Mirze Delibašića dosadašnjoj Ulici Đure Đakovića u centru grada, u kojoj je Mirza rođen.
 Haški tribunal (ICTY) dostavio Vladi Srbije optužnicu protiv deset lica iz RS koja su jugoslovensko državljanstvo dobila 1996. i 1997. godine.
 15. april – Pad Boeinga 767 kompanije Air China sa 166 putnika i članova posade u blizini južnokorejskog grada Pusana, što je bio prva nesreća neke letjelice tog kineskog prijevoznika u 47 godina.
 26. april – Bivši učenik gimnazije u njemačkom gradu Erfurtu Robert Steinhäuser počeo pucati vatrenim oružjem na svoje bivše učitelje i ostale učenike, ubivši 16 osoba prije nego što je počinio samoubistvo.
 Maj 
 20. maj – Istočni Timor proglašen nezavisnom državom.
 31. maj do 30. juna - Održano je Svjetsko nogometno prvenstvo u Japanu i Južnoj Koreji. U finalu je reprezentacija Brazila pobijedila Njemačku rezultatom 2:0, a oba pogotka postigao je Ronaldo.
 Juni 
 Juli 
 1. juli – Sedamdeset dvije osobe poginule u sudaru putničkog i teretnog aviona iznad južne Njemačke.
 Od 20. augusta - 20. oktobra održan je Deseti Internacionalni bijenalni festival portreta u Međunarodnoj galeriji portreta Tuzla
 27. juli – Dragan Čedić u Leskovcu, pucajući iz automatske puške "kalašnjikov", ubio bivšu ženu i još šest osoba. Poslije zločina počinio samoubistvo, a policija njegovo tijelo našla mjesec dana kasnije.
 August 
 Septembar 
 Oktobar 
 5. oktobar –  Održani četvrti Opći izbori Bosni i Hercegovini.
 8. oktobar – Izraelska vojska ubila 14 Palestinaca u napadu na Kan Junis u Gazi.
 12. oktobar – Dvjesto dvije osobe poginule, a više od 300 povrijeđeno u bombaškom napadu na dva noćna kluba na Baliju.
 23. oktobar – Čečenski teroristi uzimaju oko 800 taoca u moskovskom pozorištu Dubrovka i traže povlačenje ruskih snaga iz Čečenije.
 26. oktobar – U napadu ruskih specijalnih jedinica na moskovsko pozorište u kojem se odvijala talačka kriza stradala 129 civila i 41 čečenski terorist.

 Novembar 
 6. novembar – Ambasador Turske u BiH Ahmed Erozan otvorio u Tuzli Turski kulturni centar, prvi ovakve vrste u BiH.
 6. novembar – 20 osoba poginulo kada se avion luksemburške kompanije Luxair srušio zbog jake magle pored aerodroma u Luksemburgu.
 7. novembar – Oko 20.000 stanovnika Gibraltara na referendumu odlučilo ostati u sastavu Velike Britanije, usprotivivši se pripajanju Španiji.
 18. novembar – Inspektori za nuklearno oružje UN-a, predvođeni Hansom Blixom stigli u Irak.
 22. novembar – U Nigeriji je ubijeno više od 100 ljudi u napadu ciljanom na kandidatkinje izbora za Miss svijeta.
 28. novembar – Dvjestomilioniti turist posjetio Eiffelov toranj.
 30. novembar – Turska ukinula 15 godina dugo vanredno stanje na jugoistoku zemlje, čime je završena era sukoba turskih snaga i kurdskih separatista, tokom kojih je poginulo približno 30.000 osoba.
 Decembar 

 Prva pojava akutne bolesti SARS-a u Guangdongu, Kina.
 7. decembar – Irak inspektorima UN-a predao dokument o iračkom oružju za masovno uništenje, kao i o vojnoj industriji, što je zahtijevano novembarskom rezolucijom Vijeća sigurnosti.
 12. decembar – Pokrenuta Wikipedia na bosanskom jeziku.

 Datum nepoznat 
 Potvrđeno da je Međunarodni krivični sud za bivšu Jugoslaviju odobrio sudovima u Bosni i Hercegovini 62 suđenja bosanskim Srbima i Hrvatima za ratne zločine, počinjene nad Bošnjacima.
 Trezor Bosne i Hercegovine zvanično počeo funkcionirati.

 2002. u temama 

 Rođeni 
 Januar
 8. januar – Maya Cloetens, francuska i od 2002. belgijska biatlonka
 22. januar – Caitlin Clark, američka košarkašica

 Februar 
 20. februar – Sonja Leinamo, finska biatlonka

 Mart 
 4. mart – Pascale Paradis, kanadska biatlonka

 April 
 5. april – Shawna Pendry, britanska biatlonka
 29. april – Džejla Ramović, bosanskohercegovačka pjevačica

 Maj 
 25. maj – Campbell Wright, novozelandski i američki biatlonac

 Juni 
 9. juni – Denin Lunja, bosanskohercegovački atletičar

 Juli 
 August 
 Septembar 
 Oktobar 
 Novembar 
 Decembar 

 Umrli 
 Januar
 21. januar – Josef Malínský, čehoslovački biatlonac
 28. januar – Astrid Lindgren, švedska književnica

 Februar 
 1. februar – Hildegard Knef, njemačka glumica, pjevačica i književnica
 4. februar – Helen Dodson Prince, američka astronomkinja
 22. februar – Hrvoje Ištuk, jugoslavenski, bosanskohercegovački i hrvatski političar
 26. februar – Lawrence Tierney, američki glumac

 Mart 
 April 
 11. april – Branko Bauer, hrvatski režiser

 Maj 
 2. maj – Izet Sarajlić, bosanskohercegovački književnik
 4. maj – Dane Škerl, slovenski kompozitor i dirigent
 13. maj – Valerij Lobanovski, ukrajinski nogometni trener
 21. maj – Niki de Saint-Phalle, francusko-švicarska slikarka i kiparka

 Juni 

 16. juni – Aleksije Radan, jugoslavenski i bosanskohercegovački klarinetist i muzički pedagog
 17. juni – Fritz Walter, njemački nogometaš

 Juli 
 6. juli – John Frankenheimer, američki filmski režiser
 9. juli – Rod Steiger, američki glumac
 28. juli – Archer John Porter Martin, britanski hemičar, dobitnik Nobelove nagrade za hemiju

 August 
 6. august – Edsger Dijkstra, nizozemski računarski naučnik

 Septembar 
 Oktobar 
 2. oktobar – Alojzij Podkubovšek, bosanskohercegovački sportist i univerzitetski profesor
 8. oktobar – Nada Miletić, jugoslavenski i bosanskohercegovački arheolog i historičar umjetnosti
 16. oktobar – Kolë Jakova, albanski dramaturg
 17. oktobar – Zekerijah Đezić, bosanskohercegovavčki interpretator sevdalinke, radijski spiker i voditelj

 Novembar 
 18. novembar – James Coburn, američki glumac
 29. novembar – Melih Cevdet, turski pisac

 Decembar 
 25. decembar – Theo Merkel, zapadnonjemački biatlonac, skijaš-trkač i sportski strijelac

 Nobelove nagrade 
 Fizika
 Raymond Davis Jr., SAD
 Masatoshi Koshiba, Japan
 Riccardo Giacconi, SAD
 Hemija
 John B. Fenn, SAD
 Koichi Tanaka, Japan
 Kurt Wüthrich, Švicarska
 Fiziologija ili medicina
 Sydney Brenner, Ujedinjeno Kraljevstvo
 H. Robert Horvitz, SAD
 John E. Sulston, Ujedinjeno Kraljevstvo
 Književnost
 Imre Kertész, Mađarska
 Mir
 Jimmy Carter, SAD
 Ekonomija
 Daniel Kahneman, SAD / Izrael
 Vernon L. Smith, SAD

 Reference